ઇમાંય આ જમાંનાનાં બૈરાંની વાત જ મત કરો ભૈ. અમારે તો બૈરાં બે-મણની ગાંહડી માથે મૂકીને ફૂદાની જ્યમ સેતરમાંથી ઘેર આઈ જાંય, તોય કાંઈ નઈ. અરે ! તમારે તો હવે ચકલી ખોલો કે તરત જ પાણી ! ભૈ, અમારે તો એવા દાડ નતા. એટલે બચારાં બૈરાં બેડે બેડે પાણે ભરતાં ગાંમકૂવેથી. પણ માથે બેડું વોય તોય જો કોઈ બેનપણી રસ્તામાં મળી જાય તો અડધો કલાક વાતોમાં કાઢી નાખે, હા માથે પાણીનું બેડું સે એય ભૂલી જાંય અને તમારી ફોગાઈ જેલી બુનોને તો જો પાંચ કિલો ધાંન કે પાણીની ભરેલી ડોલ ઉપાડવાની વોય તો હાંફી જાય. ઘણીને ન બોલવાનું બોલે. પછી ઇયાંની પાહણથી ચેવી ઓલાદની આશા રાખી શકાય ?